Reenskaug formulerte model-view-controller-prinsippet for design av programvare for brukergrensesnitt i 1979, mens han oppholdt seg hos Xerox PARC i Palo Alto i California. Han var involvert i forskning rundt objektorienterte metoder i en årrekke, og utviklet OOram rollemodelleringsmetode og -verktøy i 1983. Han stiftet IT-selskapet Taskon i 1986, som utviklet verktøy for OORam-metoden.